
U32008-005470/03.12.2008
REFERAT

pentru avizarea Planului Urbanistic de Detaliu „Pensiune turistica” str. Stefan cel Mare nr.13, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U92008 – 005637/ 26.08.2008, cu completarile ulterioare conform fisei anexa, privind aprobarea Planului Urbanistic de Detaliu „Pensiune turistica” str. Stefan cel Mare nr.13, Timişoara;

Având în vedere prevederile Certificatului de Urbanism nr. 7491 din 19.12.2006, prelungit pana la data de 18.12.2008;
Avand in vedere Dezbaterea Publica organizata in data de 03.12.2008, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007;

Avand in vedere ca nu au existat solicitari formulate in dezbatere publica de catre vecinii direct afectati;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic de Detaliu „Pensiune turistica” str. Stefan cel Mare nr.13, Timişoara.

Documentaţia este iniţiată de beneficiarii Maghiaru Radu Voicu, Maghiaru Ana Adriana şi elaborată de S.C. Atelier TREI S.R.L. Timişoara, pr. nr. 23/2007.

Terenul studiat în cadrul acestei documentaţii este situat în UTR 41, in intravilanul municipiului Timisoara, în zona de sud-est, pe str. Stefan cel Mare nr.13.  Prin P.U.G. aprobat prin HCL nr. 157/2002 Timişoara şi prelungit prin HCL nr. 139/24.04.2007 pentru acest amplasament este stabilită funcţiunea de zonă rezidenţială si functiuni complementare cu regim de înălţime  P, P+2E, zona cu institutii si servicii publice.
Zona studiată care face obiectul acestei documentaţii se află în zonă de protecţie a monumentelor istorice, respectiv zone de interes deosebit pentru care s-a obtinut avizul Consiliului Judeţean Timiş nr.136/22.10.2008 precum si avizul Ministerului Culturii si Cultelor nr. 125/Z/12.05.2008.
Prin prezentul Plan Urbanistic de Detaliu „Pensiune turistica”, str. Stefan Cel Mare, nr. 13, Timişoara, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.
Documentatia de urbanism respecta Ordonanta Guvernului nr. 27/2008.
Terenul, în suprafaţă totală de 313 mp, este înscris în CF nr. 1528 Timişoara, nr. cadastral 6841 casa si curte in str. Stefan cel Mare nr.13 , proprietatea beneficiarilor Maghiaru Radu Voicu, Maghiaru Ana Adriana
Documentaţia are drept obiectiv transformarea constructiei existente prin modificari exterioare, interioare si supraetajare intr-o constructie destinata turismului, respectiv intr-o pensiune turistica cu regim de inaltime S+P+E+M, cu mentinerea tipologiei de tesut urban existenta. Functiunile vor fi repartizate in corpurile de cladire de la strada si din spatele curtii care actualmente sunt alipite de calcanele existente, fapt pentru care s-a obtinut de la vecinii direct afectati, declaratiile notariale nr. 1529 din 29.05.2008 si 1591 din 29.05.2008, atasate la documentatie.
Accesul auto si pietonal se va face conform Avizului Comisiei de Circulaţie nr. TH2008-4969/03.07.2008.
Intrucat strada Stefan Cel Mare, pe care se afla cladirea propusa spre refunctionalizare este inchisa circulatiei auto (fiind permisa numai riveranilor si tranportului in comun), locurile de parcare necesare acestei functiuni au fost rezolvate in incinta S.C. „Ceramica Crinul” S.R.L., in raza de 100m ( conf. cap II, art. 10 – 10.4 din Regulamentul aferent PUG Timisoara), situata in cvartalul alaturat cu acces de pe strada Anton Pann, conform declaratiei nr. 262/04.06.2008.                                                                                                                                                                                                                                                                                                                                                                                                                                                                                               

Indicii de construibilitate propuşi în documentaţie se incadreaza in indicii prevazuti prin PUZ Piata   Traian aprobat prin HCL 95/1998, documentatie preluata de PUG Timisoara.
POT maxim  = 65 % 

CUT maxim  = 1.8
Spatii verzi = 25%

Regim maxim de înălţime admis va fi  S+P+E+M.


Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare şi Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. (M.T.C.T.)

Planului Urbanistic de Detaliu „Pensiune turistica” str. Stefan cel Mare nr.13, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani. 

